2023 5 24
LT
Europos Sąjungos oficialusis leidinys
C 182/3
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.11127 - TA / ANACAP / MANAGERS 2 / MRH TROWE) Bylą numatoma nagrinėti supaprastinta tvarka (Tekstas svarbus EEE)
(2023/C 182/03)
1.
2023 m. gegužės 15 d.
Komisija gavo pagal Tarybos reglamento (EB) Nr. 139/2004 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „TA Associates Management, LP“ (toliau – TA, JAV), — „AnaCap Financial Partners Limited“ (toliau – „AnaCap“, JK), — atitinkamomis „Lars Mesterheide“, „Michael Hirz“, „Ralph Rockel“, „Maximilian Claus Trowe“ finansų kontroliuojan­ čiosiomis įmonėmis ir verslo, kurį neseniai įsigijo „MRH Trowe Germany GmbH“, įsteigėju Matthiasu Edelmannu (toliau – „Managers 2“, Vokietija), — „MRH Trowe Germany GmbH“ (toliau – „MRH Trowe“, Vokietija).
Įmonės TA, „AnaCap“ ir „Managers 2“ įgyja, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą įmonės „MRH Trowe“ kontrolę.
Koncentracija vykdoma perkant akcijas.
2.
Įmonių verslo veikla:
— TA yra privataus kapitalo įmonė, savo veiklą orientuojanti į tikslinius technologijų, sveikatos priežiūros, finansinių paslaugų, vartotojų ir verslo paslaugų sektorius Šiaurės Amerikoje, Europoje ir Azijoje; — „AnaCap“ yra vidutinės rinkos privataus kapitalo investuotoja, daugiausia dėmesio skirianti investicijoms į programinę įrangą, technologijas ir paslaugas Europos finansų ekosistemoje; — „Managers 2“ nevykdo jokios ekonominės veiklos, išskyrus akcijų turėjimą finansinių investicijų tikslais, ir nekontroliuoja jokių kitų įmonių; — „MRH Trowe“ veikla daugiausia susijusi su draudimo brokerių veikla, konsultacijomis dėl rizikos ir rizikos vertinimu privatiems ir verslo klientams.
Ji taip pat iš dalies aktyviai veikia pensijų ir išmokų darbuotojams sprendimų srityje, įskaitant tarpininkavimo ir konsultavimo paslaugas, taip pat pensijų planų administravimą. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.